Smørbukk (karamell)

Smørbukk er navnet på en fløtekaramell som ble lansert av Bergene i 1935. Ifølge Nidar selges det ca. 100 millioner stk av disse karamellene hvert år.Hjemmeside 

Siden 1935 har den samme karamelloppskriften ligget til grunn for produksjonen. Fortsatt krever produksjonen en god del håndverk. Karamelldeigen kokes først i kobberkjeler, rulles ut og kuttes deretter i biter. I dag skjer produksjonen på Nidars fabrikk i Trondheim.

I 2010 ble Smørbukk Original relansert. De fornyet deler av produksjonsutstyret og fettsammensetningen i oppskriften, og lager nå Smørbukk med større andel meierismør. De ønsket med dette en mykere karamell som var mer lik fra produksjon til produksjon.Personlig meddelelse fra forbrukerkonsulent Mari Avalos, Orkla Confectionery & Snacks Norge, 03.03.2014.

Smørbukk selges i flere varianter, både som den originale fløtekaramellen og en nyere sjokoladekaramell.

Sjokoladekaramellen gikk ut av produksjon på seint 2000-2010 tallet, i ettertid har den kommet inn som smågodt og i Nidar favoritter, men ikke som egen pose.

 Referanser 

Kategori:Søtsaker
Kategori:Varemerker
Kategori:Nidar